Hollywoodin kulta-ajan tähtinäyttelijöihin kuulunut Kirk Douglas on kuollut 103-vuotiaana.

Hollywood-ikonin poismenosta ilmoitti poika Michael Douglas, 75,Facebookissa.

– Maailmalle hän oli legenda, pitkän elämän elänyt elokuvien kultakauden näyttelijä sekä hyväntekijä, jonka sitoutumista oikeudenmukaisuuteen ja hänelle tärkeisiin tavoitteisiin voimme vain tavoitella. Minulle ja veljilleni hän oli kuitenkin yksinkertaisesti isä, Michael Douglas kirjoitti isästään.

Douglasin suosituimpiin elokuviin kuuluvat muun muassa Spartacus (1960), Lust for Life (1956) ja Paths of Glory (1957).

Näyttelijä Kirk Douglas elokuvassa Paths Of Glory. AOP

Yli kuusi vuosikymmentä valkokankaalla viihtynyt Douglas sai elämäntyöstään Oscarin vuonna 1996.

Hän ehti näytellä noin 90 elokuvassa.

Lähteet: AFP, STT